A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK a tagállamok által 2012-ben szolgáltatott költségvetési adatok minőségéről /* COM/2013/088 final */





A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK a tagállamok által 2012-ben szolgáltatott költségvetési adatok minőségéről TARTALOMJEGYZÉK 1........... Háttér............................................................................................................................. 3 2........... Főbb megállapítások a kormányzati hiány és az államadósság szintjére vonatkozó 2012. évi adatszolgáltatásról...................................................................................................................................... 3 2.1........ Időszerűség, megbízhatóság és hiánytalanság................................................................... 3 2.1.1..... Időszerűség.................................................................................................................... 3 2.1.2..... Megbízhatóság............................................................................................................... 4 2.1.3..... A táblázatok és a kiegészítő információk hiánytalansága................................................... 5 2.1.4..... A pénzügyi válsággal kapcsolatos kiegészítő táblázatok.................................................... 6 2.1.5..... Kérdőív a kormányközi hitelnyújtásról............................................................................. 6 2.2........ Az elszámolási szabályok betartása és a statisztikai adatok ellentmondás-mentessége....... 7 2.2.1..... Információcsere és pontosítások..................................................................................... 7 2.2.2..... Konzultációs és módszertani látogatások......................................................................... 7 2.2.3..... Az Eurostat által nyújtott konkrét tanácsadás................................................................... 8 2.2.4..... A legújabb módszertani kérdések.................................................................................... 8 2.2.5..... Összhang az alapul szolgáló kormányzati számlákkal........................................................ 9 2.3........ Közzététel...................................................................................................................... 9 2.3.1..... A címsoradatok és a részletes adatszolgáltatási táblázatok közzététele.............................. 9 2.3.2..... Fenntartások az adatok minőségével kapcsolatban........................................................ 10 2.3.3..... A szolgáltatott adatok módosítása................................................................................. 10 2.3.4..... Metaadatok közzététele (kimutatások).......................................................................... 11 3........... Következtetések........................................................................................................... 11 1. Háttér Az Európai Közösséget létrehozó szerződéshez csatolt, a túlzott hiány esetén követendő eljárásról szóló jegyzőkönyv alkalmazásáról szóló (a 679/2010/EK rendelettel módosított) 479/2009/EK tanácsi rendelet[1] 8. cikkének (3) bekezdése előírja a Bizottság, pontosabban az Eurostat számára (a továbbiakban: Eurostat), hogy rendszeresen jelentésben tájékoztassa az Európai Parlamentet és a Tanácsot a tagállamok által szolgáltatott tényadatok minőségéről. Ez az éves jelentés átfogóan értékeli az adatok időszerűségét, megbízhatóságát, hiánytalanságát és ellentmondás-mentességét, csakúgy mint az elszámolási szabályok betartását. Az előző (2011-es notifikációkról szóló) jelentést a Bizottság 2012. április 13-án fogadta el. Az Eurostat rendszeresen értékeli a tagállamok által szolgáltatott tényadatok minőségét és az ezek alapját képező kormányzati szektorszámlákat, amelyeket a Közösségben a nemzeti és regionális számlák európai rendszeréről (ESA95) szóló, 1996. június 25-i 2223/96/EK tanácsi rendelettel[2] összhangban állítanak össze. E munka azokra a tényezőkre összpontosít, amelyek az államháztartási hiányra/többletre és az államadósság szintjének változására szolgálnak magyarázattal. A tagállamok ezen információkat évente kétszer megküldik az Eurostatnak. Emellett más kiegészítő információkat is eljuttatnak, köztük az „EDP-notifikációs táblázatokhoz (túlzott hiány esetén követendő eljárásban szolgáltatott táblázatokhoz) kapcsolódó kérdőívet”, a „pénzügyi válsághoz kapcsolódó kiegészítő táblázatot", valamint a tagállamokkal folytatott kétoldalú tisztázó megbeszéléseket. Az Eurostat rendszeres, az EDP-vel kapcsolatos konzultációs látogatások révén folyamatos párbeszédet tart fenn a tagállamokkal. Ez a jelentés a 2012-es EDP-adatszolgáltatás főbb megállapításain és eredményein alapul, és a legutóbbi, 2012. októberi adatszolgáltatásra összpontosít. Adott esetben a jelentés összehasonlítást végez a 2012. áprilisi adatszolgáltatással, valamint a 2011. évi jelentéssel. 2. Főbb megállapítások a kormányzati hiány és az államadósság szintjére vonatkozó 2012. évi adatszolgáltatásról 2.1. Időszerűség, megbízhatóság és hiánytalanság 2.1.1. Időszerűség A tagállamok évente kétszer – az adott év április 1-jét, majd az adott év október 1-jét megelőzően – teljesítenek adatszolgáltatást a Bizottság részére a tervezett és tényleges kormányzati hiányukról és államadósságuk szintjéről[3]. A 2012. évi EDP-adatszolgáltatás a 2008–2012 közötti éveket ölelte fel. A 2012-es számadatok a nemzeti hatóságok tervadatai, míg a 2008–2011-es adatok tényadatok (azaz véglegesek, részben véglegesítettek, előzetesek vagy becsültek). Az Eurostat nem ellenőrzi a tagállamok által szolgáltatott tervezett adatokat. Ez a feladat a Gazdasági és Pénzügyi Főigazgatóság hatáskörébe tartozik. Az adatszolgáltatási határidőket a tagállamok rendszerint betartják. 2012-ben valamennyi tagállam mindkét EDP-notifikáció alkalmával határidő előtt megküldte tényadatait. A tervezett adatok tekintetében a 2012. áprilisi adatszolgáltatás idején valamennyi tagállam 2011. április 1-je előtt elküldte számadatait, kivéve Franciaországot, amely 2012. évi tervezett adatait április 6-án bocsátotta rendelkezésre. 2.1.2. Megbízhatóság A 2012. októberi notifikációban a 2012. áprilisi notifikációhoz képest végrehajtott módosítások elsősorban a forrásadatok frissítésének, az egységek szektoron belüli átsorolásának, a pénzügyi válsággal összefüggő kormányzati beavatkozások elszámolásának és a módszertani változtatásoknak tudható be. Mint általában, az adósságra vonatkozó adatokat ez alkalommal is kisebb mértékben kellett módosítani április és október között, mint a hiányra vonatkozóakat. A hiány legnagyobb mértékű felülvizsgálatára Spanyolország és Írország esetében került sor. Spanyolország esetében a 2010. és 2011. évre vonatkozó hiányadatokat a 2012. áprilisi és októberi EDP-notifikációk között felfelé módosították, amit egyrészt az állami és helyi önkormányzati alszektorokban korábban figyelmen kívül hagyott, egészségügyi kiadásokkal kapcsolatos kifizetetlen számlák, másrészt a központi kormányzat által végrehajtott, három bankot érintő tőkeinjekció átsorolása indokolt. Írország esetében a legnagyobb mértékű felülvizsgálatra a 2011. év vonatkozásában került sor, melynek során a hiányt felfelé módosították, amit egy két bankot érintő tőkeinjekció transzferrel kapcsolatos egyik elemének felülvizsgálata indokolt. Az adósság tekintetében április és október között az Egyesült Királyság és Olaszország esetében került sor a legnagyobb mértékű felülvizsgálatokra. Az Egyesült Királyság esetében a 2008. és 2009. évre bejelentett adósság az állami tulajdonú válságkezelési struktúrák vonatkozó hatásának kiszámításában bekövetkezett változás miatt jelentősen csökkent, míg Olaszország esetében az Eurostat kereskedelemfinanszírozás elszámolásáról szóló döntésének végrehajtása következtében az adósságot a teljes 2008–2011-es időszakra felfelé módosították. Április és október között Görögország esetében a 2010. és 2011. évre, Luxemburg esetében pedig a 2008. és 2009. évre vonatkozóan került sor a GDP jelentősebb felülvizsgálatára. A notifikációs időszakon belüli felülvizsgálatokat tekintve a legtöbb tagállam felülvizsgálta adatszolgáltatását a 2012. októberi első adatközlést követően. Ez alkalommal 23 ország összesen 35 felülvizsgált adatot bocsátott rendelkezésre, míg 2012 áprilisában 22 ország összesen 38 esetben szolgáltatott felülvizsgált adatokat. A tagállamok a felülvizsgált adatokat jellemzően az Eurostat tagállamokhoz intézett észrevételeire, technikai kérdéseire, illetve megjegyzéseire reagálva szolgáltatták; ezek a hiányzó adatok teljességére, a technikai hibák javítására, belső ellentmondásokra, a notifikációs táblázatokban vagy az azokhoz kapcsolódó kérdőívekben szereplő kiigazításokra vagy a táblázatokon belüli helytelen adatrögzítésre vonatkoztak. Az áprilisi és októberi adatszolgáltatás során a notifikációs időszakon belül szolgáltatott felülvizsgált adatok nem eredményeztek jelentős változást a tagállamok által eredetileg továbbított hiány- és adósságszintekben; ez alól kivétel az októberi adatszolgáltatás, melynek keretében Írország hiányra vonatkozó számadata a notifikációs időszak folyamán a GDP -0,2 százalékpontjával módosult. 2.1.3. A táblázatok és a kiegészítő információk hiánytalansága Az adatszolgáltatási táblázatok kitöltése jogi kötelezettség, és az Eurostat számára nélkülözhetetlen ahhoz, hogy megfelelően értékelhesse az adatok minőségét. A módosított 479/2009/EK rendelet 8. cikkének (2) bekezdése előírja, hogy a tagállamok biztosítják az Eurostat részére a lényeges statisztikai információkat, melyek „(…) különösen az alábbiak: a) a nemzeti számlákból származó adatok; b) módszertani leírások; c) a túlzott hiány esetén követendő eljárásban jelentett táblázatok; d) a jelentésre vonatkozó kiegészítő kérdőívek és a jelentések pontosításai.” Az EDP-notifikációs táblázatoknak négy fő típusa létezik. Az 1–3. EDP-táblázatok kitöltése jogi kötelezettség, a 4. EDP-táblázat adatainak közlésében pedig a tagállamok állapodtak meg[4]. Az 1. és a 2A. táblázat (központi kormányzat) a 2008 és 2012 közötti éveket fedi le, a többi táblázat pedig a 2008 és 2011 közötti éveket[5]. A legtöbb tagállam az összes EDP-notifikációs táblázatot kitöltötte[6]. A 2012. októberi adatszolgáltatás során azonban a 2. EDP-táblázat esetében három tagállam vagy nem szolgáltatott minden alszektor (elsősorban a helyi önkormányzatok) vagy minden év tekintetében részletes adatokat a kormányzati alszektorok hivatalosan elfogadott egyenlegei és az EDP-többlet/hiány közötti kapcsolatról, vagy az EDP-többlettel/hiánnyal megegyező egyenleget jelentett. A 3. EDP-táblázatban nem minden tagállam adta meg az összes részletet. Főleg a „hitel" és „sajáttőke" sorokban előírt részletezés volt hiányos. Emellett számos ország gyakorlatára jellemző, hogy nem jelentenek statisztikai eltéréseket, ami értelemszerűen azt jelentené, hogy az eltérések hibásan szerepelnek az „egyéb követelések/kötelezettségek" sorokban. Annak ellenére, hogy több tagállam esetében is javuló tendenciák mutatkoznak, a 4. táblázattal kapcsolatos adatszolgáltatás sok esetben továbbra sem megfelelő. Jellemző, hogy több ország hiányos adatokat bocsát rendelkezésre a kereskedelemfinanszírozással és az előlegekkel kapcsolatos kötelezettségekről. A „Notifikációs táblázatokhoz kapcsolódó kérdőív”-re minden tagállam válaszolt[7]. Bár az elmúlt évekhez képest folyamatosan javult a válaszok részletessége és minősége, további előrelépés szükséges, mivel egyes országok adatszolgáltatása nem terjedt ki a kérdőívben előírt valamennyi részletre. Ez elsősorban a központi kormányzati követelésekre és adósságtörlésekre, az egyéb követelések/kötelezettségek részletezésére, valamint az állami garanciavállalás elszámolására vonatkozik (főként a helyi önkormányzattal kapcsolatos alszektor adatai tekintetében). Az EDP-táblázatok hiánytalansága terén további javulás érhető el. Ugyanakkor a fennmaradó kérdések várhatóan csekély hatással bírnak az adatminőség szempontjából. 2.1.4. A pénzügyi válsággal kapcsolatos kiegészítő táblázatok Az Eurostat 2009. július 15. óta kiegészítő táblázatban gyűjti a pénzügyi válságra vonatkozó adatokat. A kiegészítő táblázat 1. része az olyan gazdasági műveletek adatait tartalmazza, amelyek a kormányzat bevételi/kiadási elszámolásában jelennek meg és tényleges hatással vannak az EDP-többletre/-hiányra. A kiegészítő táblázat 2. része a pénzügyi intézmények támogatásával kapcsolatos pénzügyi eszközök és kötelezettségek állományadatait tartalmazza. Megkülönbözteti azokat a tevékenységeket, amelyek ténylegesen hozzájárultak a kormányzati kötelezettségekhez (beleszámítanak az államadósságba) és azokat a tevékenységeket, amelyek a jövőben potenciálisan hozzájárulhatnak a kormányzati kötelezettségekhez, de egyelőre jövőbeni eseményektől függőnek tekinthetők (az államadósságba nem számítanak bele). Ezek a táblázatok mutatják be a pénzügyi intézmények támogatásához közvetlenül kapcsolódó kormányzati beavatkozásokat. A nem pénzügyi intézményekre vonatkozó támogatási intézkedések, illetve az általános gazdasági támogatási intézkedések nem szerepelnek bennük. A 2012-ben gyűjtött adatok a 2007–2011-es időszakra vonatkoztak. Hét kivételével (Bulgária, a Cseh Köztársaság, Észtország, Lengyelország, Málta, Románia és Szlovákia) valamennyi tagállam beszámolt különböző, a pénzügyi válsággal összefüggő, a 2007–2011-es időszakban megvalósított kormányzati beavatkozásokról. Az Eurostat EDP-sajtóközleményei mellett egy ezeket az adatokat elemző tájékoztatót is közzétett[8]. 2.1.5. Kérdőív a kormányközi hitelnyújtásról A 2011. áprilisi notifikáció óta a tagállamok a pénzügyi mentőműveletek összefüggésében a kormányközi hitelnyújtásról is szolgáltatnak adatokat. Ezek az információk az EDP-sajtóközleményben jelennek meg, lehetővé téve az olyan hitelek elemzését, amelyeket egy tagállam egy másik tagállamnak (2011-ben főként Görögországnak, Írországnak és Portugáliának) nyújt támogatási műveletekre. Az ilyen kormányközi hitelnyújtás jelentősen nőtt a pénzügyi válság következtében, és azt a maastrichti adósság EU-27-re és az euróövezetre vonatkozó, konszolidált formában számított összesített adataiból ki kell vonni. E konszolidáció következtében az EU-27 és az euróövezeti összesített adatok nem egyeznek meg a tagállamok adósságának számtani összegével (azaz a kétszeri elszámolás elkerülése érdekében a fent említett kormányközi hitelnyújtás abban nem szerepel). A 2011-re vonatkozó kérdőívben szolgáltatott számadatok magukban foglalják az Európai Pénzügyi Stabilitási Eszközzel (EFSF) összefüggésben felmerült összegeket. 2.2. Az elszámolási szabályok betartása és a statisztikai adatok ellentmondás-mentessége 2.2.1. Információcsere és pontosítások Az október 1-jei adatszolgáltatási határidő és az adatok 2012. október 22-i közzététele közötti értékelési időszakban az Eurostat minden tagállamban kapcsolatba lépett a nemzeti statisztikai hatóságokkal, hogy további információkat kérjen és pontosítsa az egyes konkrét gazdasági műveletekre alkalmazott elszámolási szabályokat. Ez a folyamat számos levélváltást eredményezett az Eurostat és a nemzeti hatóságok között. A pontosítási kérelmek első körét október 5-ét megelőzően küldték el valamennyi országnak. A második körben 23 országnak küldtek kérelmet, három országnak pedig még egy harmadik körben is. Néhány országtól az Eurostat felülvizsgált notifikációs táblázatokat kért[9]. 2.2.2. Konzultációs és módszertani látogatások A módosított 479/2009/EK rendelet konzultációs és módszertani látogatásokról rendelkezik. Tagállami konzultációs látogatásokra – többek között az új, úgynevezett „upstream” konzultációs látogatásokra – rendszeresen sor kerül azzal a céllal, hogy áttekintsék a szolgáltatott adatokat, megvizsgáljanak módszertani kérdéseket, megvitassák a statisztikai forrásokat, és értékeljék a vonatkozó elszámolási szabályok betartását, többek között a kormányzati szektor elhatárolása, az elszámolás időpontja és a kormányzati tranzakciók és kötelezettségek besorolása tekintetében. A 2012. év során az Eurostat a következő EDP-konzultációs látogatásokat tette: Ausztria (január 17–19., „upstream” konzultációs látogatás), Litvánia (február 8–9.), Lettország (február 15–16.), Bulgária (február 27–29.), Belgium (március 5–7. és szeptember 4., „upstream” konzultációs látogatások, valamint június 27. hagyományos konzultációs látogatás), Görögország (március 22–23. és szeptember 24–25.), Szlovákia (május 3–4.), Cseh Köztársaság (május 22–24., „upstream” konzultációs látogatás), Málta (május 22–23.), Spanyolország (június 18–22. és szeptember 11–14., „upstream” konzultációs látogatások) Ausztria (június 25–26.), Magyarország (július 10–11.), Írország (augusztus 30–31.), Franciaország (szeptember 10–11.), Ciprus (szeptember 26.), Cseh Köztársaság (november 13–14.), Olaszország (november 19–21., „upstream” konzultációs látogatás), Portugália (november 22–23.) és Dánia (november 29–30.). Ezeken kívül 2012. május 24-én technikai látogatásra került sor Spanyolországban, valamint két látogatásra (technikai és előcsatlakozási) Horvátországban, mint jövőbeli tagállamban. A látogatások során megbeszélt visszatérő kérdések többek között a következők voltak: egységek besorolása kormányzati szektoron belül vagy kívül (például a tömegközlekedéssel, televízióval és rádióval, kórházakkal és egyetemekkel kapcsolatban), tőkeinjekciók, a köz- és a magánszféra partnerségei (PPP), európai uniós pénzmozgások, a garanciák elszámolása és a kormányzattól származó adatok általános minőségirányítása. A decentralizált struktúrákkal – például autonóm régiókkal – rendelkező tagállamoknak megfelelő figyelmet szentelnek. Minden látogatás több, a meglátogatott tagállam által végrehajtandó intézkedést von maga után. Ezek végrehajtása idővel az adatok minőségének javulását eredményezi. Az egyes konzultációs látogatások végleges következtetéseit – beleértve a közösen kidolgozott intézkedések és a helyzet leírását – eljuttatják a Gazdasági és Pénzügyi Bizottsághoz, továbbá közzéteszik az Eurostat honlapján. Az Eurostat módszertani látogatást csak akkor tesz, ha lényeges kockázatokat vagy problémákat lát az adatok minőségével, különösen a módszerekkel, a fogalmakkal vagy az alkalmazott besorolásokkal kapcsolatban. Ilyen módszertani látogatásra 2012-ben nem került sor. 2.2.3. Az Eurostat által nyújtott konkrét tanácsadás A tagállamok rendszeresen konzultálnak az Eurostattal, hogy tisztázzanak különböző jövőbeli vagy múltbeli műveletekkel kapcsolatos nemzeti számviteli kérdéseket. Az Eurostat a meglévő iránymutatásának megfelelően ad tanácsot. A módosított 479/2009/EK rendelet átláthatósági rendelkezésének teljesítése érdekében az Eurostat tanácsadását közzéteszi[10], kivéve, ha az érintett tagállam ez ellen kifogást emel. 2012 során az Eurostat a következő tanácsokat tette közzé: az ír bankokat érintő tőkeinjekció elszámolása, az osztrák KA Finanz részvénytársaságot érintő tőkeinjekció („Gesellschafterzuschuss”) és állami garancia elszámolása, a jelzáloghitelek kedvezményes árfolyam melletti előtörlesztésének és az ahhoz kapcsolódó adó-visszatérítésnek a statisztikai számbavétele Magyarország esetében, a visszamenőleges hatályú bírósági ítélet révén megállapított fizetési kötelezettségek elszámolása Románia esetében, a Magyar Nemzeti Bank átértékelési tartalékába juttatott kormányzati injekció elszámolásának módszere Magyarország esetében, valamint a 2011–2012-ben tévesen kiszámított társadalombiztosítási járulékok visszatérítéséhez kapcsolódó kifizetések elszámolása Románia esetében. 2.2.4. A legújabb módszertani kérdések Az Eurostat szokásos gyakorlatának megfelelően nagy figyelmet fordított az ESA95-szabályok alkalmazására és különösen legújabb határozataira. E határozatok szerepelnek az államháztartási hiányról és államadósságról szóló kézikönyvben, amelynek legfrissebb változatát 2012 márciusában[11] tették közzé, és amelyet ezentúl évente frissítenek. 2012 júliusában az Eurostat „A kormányzati szervek kereskedelemfinanszírozásához kapcsolódó egyes műveletek statisztikai számbavétele"[12] címmel határozatot tett közzé. 2012 áprilisában közzétette útmutatóját „A 2011–2012-es európai csúcstalálkozók döntéseinek hatása az uniós kormányok államháztartási hiányára és államadósságára"[13] címmel. Ennek kiegészítéséül szolgált a 2012. júliusi, „A bankok feltőkésítésének hatása az államháztartásra"[14] címmel közzétett tájékoztató, mely a banki tőkeinjekciókkal és az államilag támogatott „rossz bankok" besorolásával kapcsolatban nyújt iránymutatást. 2.2.5. Összhang az alapul szolgáló kormányzati számlákkal A módosított 479/2009/EK rendeletben meghatározott április 1-jei és október 1-jei notifikációs határidőket azért vezették be, hogy biztosítsák az összhangot az alapul szolgáló – az Eurostat részére különböző ESA95 adattovábbítási táblázatokban továbbított – éves és negyedéves kormányzati szektorszámlákkal. Az Eurostat módszeresen elemzi az EDP-notifikációk és az ezeket alátámasztó kormányzati szektorszámlák közötti ellentmondás-mentességet. A kormányzati kiadás és bevétel teljes összegének például összhangban kell lennie a bejelentett hiányadatokkal. Az utóbbi években javult az EDP-adatok és a bejelentett ESA95 kormányzati számlák közötti általános összhang, bár az a nem pénzügyi adatok vonatkozásában továbbra is nagyobb, mint a pénzügyi adatok esetében. A nem pénzügyi adatok tekintetében a 2012. októberi adatszolgáltatás során (negyedéves és éves szinten egyaránt) teljes összhang mutatkozott az EDP-számadatok és az ESA-táblázatok között. Ugyanakkor a pénzügyi adatok tekintetében további tagállami erőfeszítések szükségesek az EDP- és ESA-táblázatok közötti ellentmondás-mentesség megvalósításához. A 2012. októberi adatszolgáltatás során hat tagállam esetében merültek fel figyelemreméltó ellentmondások az EDP-adatok és a negyedéves pénzügyi beszámolók között, továbbá a kereskedelemfinanszírozással és az előlegekkel kapcsolatos kötelezettségek vonatkozásában a tagállamok egyharmadánál mutatkoztak ellentmondások az EDP-adatok és az éves ESA-pénzügyi beszámolók között. Az EDP-adósság és a negyedéves ESA-államadósság között valamennyi tagállam esetében teljes összhang mutatkozott. 2.3. Közzététel 2.3.1. A címsoradatok és a részletes adatszolgáltatási táblázatok közzététele A módosított 479/2009/EK rendelet 14. cikke megállapítja: „A Bizottság (Eurostat) a […] határidő leteltét […] követő három héten belül rendelkezésre bocsátja a kormányzati hiánynak és államadósságnak a túlzott hiány esetén követendő eljárásról szóló jegyzőkönyv alkalmazásához felhasználandó tényadatait. Az adatszolgáltatás közzététel útján történik.” A kormányzati hiányra és az államadósságra vonatkozó adatokat 2012. április 23-án[15] és október 22-én[16] tették közzé a tagállamok által elküldött összes adatszolgáltatási táblázattal együtt. Az Eurostat 2012 januárja óta sajtóközleményt tesz közzé a negyedéves maastrichti adósságról, hozzávetőlegesen az adott negyedév végétől számított 115 napon belül. Az Eurostat továbbá közzéteszi honlapján az EDP-adatokat alátámasztó éves és negyedéves kormányzati pénzügyi statisztikákat, és egy egyéb tételeket (stock flow adjustment) tartalmazó tájékoztatót is[17]. Az Eurostat emellett közzéteszi a pénzügyi válsággal összefüggő kormányzati beavatkozásokkal kapcsolatos, tagállamoktól származó információkat, valamint a kormányközi hitelnyújtással kapcsolatos adatokat is[18]. Az Eurostat 2012 októberében első alkalommal tette közzé a kereskedelemfinanszírozással és az előlegekkel kapcsolatos kötelezettségekről szóló tájékoztatót[19]. A módosított 479/2009/EK rendelet értelmében a tagállamoknak közzé kell tenniük a hiányra és az adósságra vonatkozó tényadataikat. A hiányra és az adósságra vonatkozó számadatokat nemzeti szinten valamennyi tagállam közzéteszi. A legtöbb tagállam arról számolt be az Eurostatnak, hogy valamennyi adatszolgáltatási táblázatukat közzéteszik. Öt tagállam csak részben teszi közzé adatszolgáltatási táblázatait, míg Franciaország az egyetlen tagállam, amely nemzeti szinten nem hozza nyilvánosságra EDP-táblázatait. 2.3.2. Fenntartások az adatok minőségével kapcsolatban Az Eurostat az Írország által a 2012. áprilisi notifikáció során bejelentett adatok minőségével kapcsolatban két pontot érintően fenntartását fejezte ki. A 2012. októberi értékelési időszakban mindkét fenntartást visszavonták. Írország: Az Eurostat visszavonta az Írország által bejelentett adatokkal kapcsolatosan 2012 áprilisában kifejezésre juttatott azon fenntartását, mely szerint az Allied Irish Banks és az Irish Life & Permanent (amelyet 2012-ben Permanent TSB-re neveztek át) átalakítási terveit még nem véglegesítették. Írország Központi Statisztikai Hivatala az Eurostattal együtt megvizsgálta az uniós versenyhatóságoknak eljuttatott aktualizált szerkezetátalakítási terveket. A tervek megfelelő kiindulópontot szolgáltatnak ahhoz, hogy az Allied Irish Banks-nek és a Permanent TSB-nek juttatott 2011. júliusi injekciót hiánynövelő és nem hiánynövelő komponensekre lehessen bontani. Az Írország által szolgáltatott felülvizsgált adatok mindezt figyelembe vették. Az Eurostat továbbá visszavonta az Írország által bejelentett adatokkal kapcsolatosan 2012 áprilisában kifejezésre juttatott azon fenntartását is, mely a National Asset Management Agency Investment Limited (NAMA-IL) statisztikai besorolására vonatkozott. Az Írország Központi Statisztikai Hivatala által rendelkezésre bocsátott dokumentumok alapján a NAMA-IL – azt követően, hogy az Irish Life egy magánbefektetőnek értékesítette részesedését – túlnyomórészt magántulajdonban van. Az Eurostat 2009. július 15-i, a pénzügyi válság során történő állami beavatkozásra vonatkozó döntése értelmében ez szükséges feltétele annak, hogy egy különleges célú gazdasági egységet ne a kormányzati szektorba soroljanak. 2.3.3. A szolgáltatott adatok módosítása Az Eurostat módosította az Egyesült Királyság által a 2012. áprilisi EDP-notifikációban szolgáltatott adatokat. A 2012. októberi értékelési időszakban e módosítást visszavonták. Egyesült Királyság: Az Egyesült Királyság Nemzeti Statisztikai Hivatala az államháztartási hiányról és államadósságról szóló kézikönyv pénzügyi válságkezeléséről szóló fejezetével összhangban az államháztartási szektorba sorolta át a Bradford & Bingley-t és a Northern Rock Asset Management-et. Következésképpen az Eurostat az állami tulajdonú pénzügyi válságkezelési struktúrák tekintetében nem módosítja az Egyesült Királyság által szolgáltatott hiány- és adósságadatokat. 2.3.4. Metaadatok közzététele (kimutatások[20]) A módosított 479/2009/EK rendelet megállapítja, hogy az EDP-kimutatások azon statisztikai információk közé tartoznak, amelyeket a tagállamoknak el kell küldeniük ahhoz, hogy az Eurostat ellenőrizhesse az ESA95-szabályoknak való megfelelésüket. Ezen kívül úgy rendelkezik, hogy ezeket a kimutatásokat kötelező nemzeti szinten közzétenni. Az Eurostat valamennyi tagállam kimutatásait közzétette. Luxemburg és Hollandia kivételével valamennyi tagállam arról számolt be, hogy EDP-kimutatásaikat nemzeti szinten közzétették. Az Eurostat 2012-ben vezette be az EDP-kimutatások új formátumát, mely új struktúrában kér részletesebb információkat (például az összeállítási eljárások, a kormányzati szektor elhatárolása, egyes konkrét gazdasági műveletek, minőségmenedzsment, az „upstream” adatforrások stb. tekintetében). Az Eurostat 2013 vége előtt közzéteszi az új EDP-kimutatásokat. 3. Következtetések Az Eurostat 2006-ban vezette be az adatok módosításának és a szolgáltatott adatok minőségével szembeni fenntartások gyakorlatát. 2012 októberében fordult elő első alkalommal, hogy az Eurostat nem emelt kifogást az EDP-notifikációkban feltüntetett adatok kapcsán, és nem is módosította azokat. Az Írország esetében 2012 áprilisában kifejezésre juttatott fenntartásokat és az Egyesült Királyság által szolgáltatott adatok 2012. áprilisi módosítását a 2012. októberi EDP-notifikációban visszavonták. Az Eurostat elismeri a szolgáltatott adatok ellentmondás-mentességében és hiánytalanságában mutatkozó általános javulást. Mindezek ellenére továbbra is felmerül néhány kérdés, és további tagállami erőfeszítésekre van szükség egyrészt a kereskedelemfinanszírozásról szolgáltatott adatok részletezése és minősége, másrészt a nemzeti szint alatti kormányzati szintű adatok hiánytalansága terén. Ezen felül az Eurostat szorosan figyelemmel kíséri az autonóm régiók adatszolgáltatási rendszereit, csakúgy, mint a pénzügyi válsággal összefüggő kormányzati beavatkozások (a bankok feltőkésítése) elszámolását. Összességében az Eurostat arra a következtetésre jutott, hogy a költségvetési adatok szolgáltatásának minőségében további javulás következett be 2012-ben. Általánosságban véve a tagállamok jobb minőségű információkat bocsátottak rendelkezésre mind az EDP-notifikációs táblázatok, mind az egyéb lényeges statisztikai adatszolgáltatás tekintetében. [1] HL L 145., 2009.6.10., 1. o. [2] HL L 310., 1996.11.30., 1. o. [3] A módosított 479/2009/EK rendelet 3. cikkének (1) és (3) bekezdése. [4] Lásd az 1993. november 22-i tanácsi jegyzőkönyvhöz tartozó nyilatkozatokat. [5] Az 1. és a 2A. táblázat kivételével a módosított 479/2009/EK tanácsi rendelet nem írja elő kifejezetten az EDP-táblázatokban való tervadat-szolgáltatást. [6] A tagállamok által továbbított EDP-notifikációs táblázatok megtalálhatók az Eurostat weboldalán. Lásd: http://epp.eurostat.ec.europa.eu/portal/page/portal/government_finance_statistics/excessive_deficit/edp_notification_tables [7] Ez a kérdőív tizenhárom szakaszból áll, és számos területre, például az adóhoz és szociális hozzájárulásokhoz, illetve az EU-hoz kapcsolódó műveletekre, a katonai felszerelés beszerzésére, a kormánygaranciákra, adósságtörlésekre, a kormány által az állami vállalatoknak juttatott tőkeinjekciókra, valamint a köz- és magánszféra közötti partnerségekre stb. vonatkozóan kér mennyiségi, illetve néha minőségi információkat. [8] Lásd: http://epp.eurostat.ec.europa.eu/portal/page/portal/government_finance_statistics/documents/Background_note_fin_crisis_Oct_2012_final.pdf [9] Lásd a 2.1. szakaszt. [10] Lásd: http://epp.eurostat.ec.europa.eu/portal/page/portal/government_finance_statistics/methodology/advice_member_states [11] Lásd: http://epp.eurostat.ec.europa.eu/portal/page/portal/product_details/publication?p_product_code=KS-RA-12-003 [12] Lásd: http://epp.eurostat.ec.europa.eu/portal/page/portal/government_finance_statistics/documents/Statist.record.of_some_operations_rel.to_trade_credits_i.pdf [13] Lásd: http://epp.eurostat.ec.europa.eu/portal/page/portal/government_finance_statistics/documents/Note_on_statistical_implications_of_summits-updated-12_A.pdf [14] Lásd: http://epp.eurostat.ec.europa.eu/portal/page/portal/government_finance_statistics/documents/The_impact_of_bank_recapitalisations_on_government_fina1.pdf [15] Lásd: http://epp.eurostat.ec.europa.eu/cache/ITY_PUBLIC/2-23042012-AP/EN/2-23042012-AP-EN.PDF [16] Lásd: http://epp.eurostat.ec.europa.eu/cache/ITY_PUBLIC/2-22102012-AP/EN/2-22102012-AP-EN.PDF [17] Lásd: http://epp.eurostat.ec.europa.eu/cache/ITY_PUBLIC/STOCK_FLOW_2012_OCT/EN/STOCK_FLOW_2012_OCT-EN.PDF. [18] Lásd: http://epp.eurostat.ec.europa.eu/portal/page/portal/government_finance_statistics/excessive_deficit/supplementary_tables_financial_turmoil [19] Lásd: http://epp.eurostat.ec.europa.eu/portal/page/portal/government_finance_statistics/documents/Note_on_AF.71L-Oct_2012.pdf [20] A tényleges hiány- és adósságadatok, illetve az ezek alapjául szolgáló kormányzati számlák összeállításához használt módszerek, eljárások és források kimutatásai.